pythainlp/thai-wiki-dataset-v4 huggingface dataset:
ธรรมวิชญ์ โพธิพิพิธ

ธรรมวิชญ์ โพธิพิพิธ (เกิด 17 มีนาคม พ.ศ. 2513) ชื่อเล่น แหลม อดีตสมาชิกสภาผู้แทนราษฎรจังหวัดกาญจนบุรี อดีตสมาชิกสภาผู้แทนราษฎรแบบบัญชีรายชื่อ และอดีตเลขาธิการสมาคมกำนันผู้ใหญ่บ้าน จังหวัดกาญจนบุรี ปัจจุบันสังกัดพรรคภูมิใจไทย
ประวัติ.
ธรรมวิชญ์ เกิดเมื่อวันที่ 17 มีนาคม พ.ศ. 2513 ที่จังหวัดกาญจนบุรี เป็นบุตรนายประชา และนางทวี โพธิพิพิธ และเป็นน้องชายอัฏฐพล โพธิพิพิธ
สำเร็จการศึกษาระดับประถมศึกษา จากโรงเรียนกรุงเทพคริสเตียนวิทยาลัย ระดับมัธยมศึกษา จากโรงเรียนเทคนิคตลิ่งชันพณิชยการ และระดับปริญญาตรี จากมหาวิทยาลัยรามคำแหง
งานการเมือง.
ธรรมวิชญ์ หรือ ผู้ใหญ่แหลม เริ่มต้นงานการเมืองท้องถิ่น โดยการเป็นผู้ใหญ่บ้าน หมู่ที่ 14 บ้านตะคร่ำเอน ต่อมาได้รับเลือกตั้งเป็นนายกองค์การบริหารส่วนตำบลตะคร่ำเอน ในปี พ.ศ. 2542 เคยดำรงตำแหน่งเลขาธิการสมาคมกำนันผู้ใหญ่บ้านจังหวัดกาญจนบุรี ในระหว่างปี พ.ศ. 2538-2542 และเคยเป็นกรรมการพนักงานองค์การบริหารส่วนตำบล (ก.อบต.) จังหวัดกาญจนบุรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ธรรมวิชญ์ ได้ลงสมัครรับเลือกตั้งสมาชิกสภาผู้แทนราษฎร ระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็นสมัยแรก
ในปี พ.ศ. 2561 เขาและอัฏฐพล โพธิพิพิธ ได้ย้ายไปสังกัดพรรคพลังประชารัฐ และได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี
สุกิจ ก้องธรนินทร์

สุกิจ ก้องธรนินทร์ (เกิด 15 พฤษภาคม พ.ศ. 2490) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์
ประวัติ.
นายสุกิจ ก้องธรนินทร์ เกิดเมื่อวันที่ 15 พฤษภาคม พ.ศ. 2490 
ปริญญาตรี : ศิลปศาสตรบัณฑิต (รัฐศาสตร์) ด้านการปกครอง มหาวิทยาลัยรามคำแหง, ปริญญาตรีด้านบริหารจากประเทศสหรัฐอเมริกา 
ปริญญาโท : ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง 
อื่น ๆ : อบรมหลักสูตรการบริหารเศรษฐกิจสาธารณะสำหรับนักบริหารระดับสูงรุ่นที่ 5 ของสถาบันพระปกเกล้า และศึกษาดูงาน ณ สาธารณรัฐอิตาลีและราชอาณาจักรสเปน ดูงานด้านอุตสาหกรรมประเทศญี่ปุ่น, ไต้หวัน, ออสเตรีย, อังกฤษ และสหรัฐอเมริกาฝึกอบรมการปกครองชั้นสูง ร.ร. นายอำเภอวิทยาลัยการปกครอง ดูงานด้าน ปกครองและเศรษฐกิจประเทศเกาหลี, จีน, ญี่ปุ่น, อเมริกา และยุโรป
งานการเมือง.
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 53 แต่ไม่ได้รับเลือกตั้ง
โครงการมิวโทเปีย

โครงการมิวโทเปีย  เป็นโครงการจัดตั้งห้องสมุดออนไลน์เพื่อเก็บรวบรวมชีทมิวสิกที่เป็นเนื้อหาเสรี โดยอาศัยการทำงานของอาสาสมัคร ทำนองเดียวกับโครงการกูเทนแบร์ก
สมาชิกของโครงการจะนำชีทมิวสิกของผลงานดนตรีเก่าที่หมดลิขสิทธิ์แล้ว มาคัดลอกโน้ตดนตรี และแปลงเป็นดิจิทัลในรูปแบบ GNU LilyPond และเปิดให้ดาวน์โหลดได้ทั้งรูปแบบ PDF, MIDI, โพสต์สคริปต์ และ LilyPond มีลิขสิทธิ์แบบครีเอทีฟคอมมอนส์
ผลงานดนตรีที่เผยแพร่ในปัจจุบัน มีมากกว่า 1,700 ชิ้น ส่วนใหญ่เป็นชีทมิวสิกสำหรับบรรเลงด้วยเปียโน นอกนั้นเป็นผลงานสำหรับการขับร้อง และบรรเลงด้วยเครื่องดนตรีอื่น
เซิร์ฟเวอร์หลักของโครงการตั้งอยู่ที่มหาวิทยาลัยวอเทอร์ลู รัฐออนแทรีโอ ประเทศแคนาดา มีเซิร์ฟเวอร์สำรองอยู่ที่สหรัฐอเมริกา และโปรตุเกส
ฉลอง เรี่ยวแรง

ฉลอง เรี่ยวแรง (เกิด 18 กุมภาพันธ์ พ.ศ. 2498) อดีตสมาชิกสภาผู้แทนราษฎรจังหวัดนนทบุรี ปัจจุบันสังกัดพรรคภูมิใจไทย
ประวัติ.
ฉลอง เกิดเมื่อวันที่ 18 กุมภาพันธ์ พ.ศ. 2498 เป็นบุตรนายศิริ นางเฉลียว เรี่ยวแรง มีพี่น้อง 7 คน สมรสและหย่ากับนางเจริญ ทองทวี มีบุตร 2 คน คือจิรวรรณ เรี่ยวแรง สมาชิกพรรคพลังประชารัฐ และปารมี เรี่ยวแรง สมาชิกพรรคภูมิใจไทย
สำเร็จการศึกษาระดับปริญญาตรี สาขา ครุศาสตร์บัณฑิต จากสถาบันราชภัฏสวนดุสิต และระดับปริญญาโท สาขาศิลปศาสตร์ด้านพัฒนาสังคม จากสถาบันบัณฑิตพัฒนบริหารศาสตร์ (นิด้า)
งานการเมือง.
ได้รับเลือกตั้งเป็น สส. ครั้งแรกในปี พ.ศ. 2539 สังกัดพรรคประชากรไทย ต่อมาในปี พ.ศ. 2544 ย้ายมาลงเลือกตั้งกับพรรคชาติพัฒนา แต่ไม่ได้รับการเลือกตั้ง โดยแพ้ให้กับ อภิวันท์ วิริยะชัย จากพรรคไทยรักไทย ในการเลือกตั้งครั้งถัดมาปี พ.ศ. 2548 ย้ายมาสังกัดพรรคไทยรักไทย และได้รับการเลือกตั้งอีกครั้ง
ปี พ.ศ. 2550 ย้ายไปลงสมัครกับพรรคประชาราช และสอบตกอีกครั้ง ปัจจุบันในการเลือกตั้งปี พ.ศ. 2554 ลงสมัครรับเลือกตั้งในสังกัดพรรคเพื่อไทย และได้รับเลือกเป็นสมัยที่ 3
นอกจากนี้ ยังเคยดำรงตำแหน่งทางการเมืองอีกหลายตำแหน่ง เช่น สมาชิกสภาเทศบาลเมืองนนทบุรี, ที่ปรึกษารัฐมนตรีว่าการกระทรวงมหาดไทย (พลตรี สนั่น ขจรประศาสน์), ที่ปรึกษารัฐมนตรีว่าการกระทรวงแรงงาน (อุไรวรรณ เทียนทอง)
เขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง ต่อมาได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี และลงรับสมัครในการเลือกตั้ง พ.ศ. 2566 สังกัดพรรคภูมิใจไทย ในพื้นที่จังหวัดนนทบุรี แต่ไม่ได้รับการเลือกตั้ง
สมาชิกสภาผู้แทนราษฎร.
ฉลอง เรี่ยวแรง ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย
ฉายา.
ฉลอง ได้รับฉายาว่า "หลอง งูเห่า" จากการที่ปลายปี พ.ศ. 2540 ได้เป็น 1 ใน 13 กลุ่มงูเห่า ที่ไม่ทำตามมติของพรรคประชากรไทย โดยหันไปสนับสนุนชวน หลีกภัย หัวหน้าพรรคประชาธิปัตย์ เป็นนายกรัฐมนตรี นอกจากนี้แล้วได้รับอีกฉายาหนึ่งว่า "หลอง ซีดี" จากการที่เคยถูกตำรวจบุกค้นบ้านพักส่วนตัวที่จังหวัดนนทบุรี แต่ไม่พบของผิดกฎหมาย
ในเหตุการณ์มหาอุทกภัยในปลายปี พ.ศ. 2554 
ฉลองได้แสดงอาการไม่พอใจเรื่องของบริจาคช่วยเหลือในเขตพื้นที่ของตน ที่คุมโดยกลุ่มแนวร่วมประชาธิปไตยต่อต้านเผด็จการแห่งชาติ (นปช.) ว่าได้รับแจกไม่ทั่วถึงอีกด้วย
ฟันกรามซี่สุดท้าย

ฟันกรามซี่สุดท้าย  ในมนุษย์ หมายถึงฟันกรามซี่ที่สามจำนวนสี่ซี่ ฟันกรามซี่สุดท้ายนี้งอกระหว่างอายุ 17 ถึง 25 ปี ผู้ใหญ่ส่วนมากมีฟันกรามซี่สุดท้ายสี่ซี่ แต่เป็นไปได้ว่าจะมีน้อย (oligodontia) หรือมากกว่านี้ ซึ่งเรียกว่า ฟันเกิน (supernumerary teeth) โดยทั่วไปฟันกรามซี่สุดท้ายกระทบต่อฟันซี่อื่นขณะงอก คือ มักเกิดการคุดหรือ "มาในด้านข้าง" และจะมีการถอนฟันออกหลังเกิดกรณีดังกล่าวขึ้น ราว 35% ของประชากรไม่มีฟันกรามซี่สุดท้ายเลย
การคุด.
การคุดของฟันกรามซี่สุดท้าย (หมายถึง ฟันที่ไม่สามารถขึ้นผ่านขอบเหงือก) สามารถจำแนกได้หลายชนิด
ฟันกรามซี่สุดท้ายที่คุดอาจจำแนกโดยใช้เกณฑ์ว่าฟันนั้นยังอยู่ในขากรรไกรทั้งหมดหรือไม่ หากฟันนั้นยังหุ้มในขากรรไกรสมบูรณ์อยู่ เรียกว่า ฟันคุดโดยต้องกรอกระดูกและฟัน (bony impaction) หากฟันนั้นงอกพ้นขากรรไกร แต่ยังไม่พ้นขอบเหงือก จะเรียกว่า ฟันคุดโดยไม่ต้องกรอกระดูกและฟัน (soft tissue impaction) 
ในคนไข้ส่วนน้อย ซีสต์และเนื้องอกเกิดขึ้นรอบฟันกรามซี่สุดท้ายที่คุด ซึ่งต้องผ่าตัดออก ประเมินการเกิดขึ้นของซีสต์รอบฟันคุดนั้นมีหลากหลายตั้งแต่ 0.001% ถึง 11% โดยมีอัตราการเกิดสูงขึ้นในคนไข้สูงวัย โดยเสนอว่าโอกาสที่จะเกิดซีสต์หรือเนื้องอกนั้นเพิ่มขึ้นตามระยะเวลาที่มีฟันคุด มีกรณีฟันคุด 1-2% เท่านั้นที่ส่งผลให้เกิดเนื้อมะเร็ง
ฟันกรามซี่สุดท้ายคุดที่เก่าแก่ที่สุดเท่าที่ทราบเกิดในสตรีชาวยุโรปในสมัยแมกดาลีเนียน (18,000-10,000 ปีก่อนคริสตกาล)
นิทัศน์ ศรีนนท์

นิทัศน์ ศรีนนท์ (เกิด 1 เมษายน พ.ศ. 2500) อดีตสมาชิกสภาผู้แทนราษฎรจังหวัดนนทบุรี สังกัดพรรคเพื่อไทย และอดีตประธานคณะกรรมาธิการแรงงาน สภาผู้แทนราษฎรไทย ชุดที่ 24
ประวัติ.
นิทัศน์ ศรีนนท์ เกิดเมื่อวันที่ 1 เมษายน พ.ศ. 2500 เป็นบุตรของนายชูสิทธิ์ และนางตังกวย ศรีนนท์ มีพี่น้อง 7 คน เข้าศึกษาระดับชั้นมัธยมศึกษาที่ โรงเรียนวัดสุทธิวราราม และ สำเร็จการศึกษานิติศาสตรบัณฑิต มหาวิทยาลัยศรีปทุม, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา, รัฐประศาสนศาสตรมหาบัณฑิต สาขาการบริหารทั่วไป มหาวิทยาลัยราชภัฎสวนสุนันทา สมรสกับนางขนิษฐา มีบุตร 2 คน
งานการเมือง.
อดีตเป็นสมาชิกสภาเทศบาลนครนนทบุรี ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคไทยรักไทย และได้รับเลือกต่อกันมาอีก 3 ครั้ง 
เขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
สมาชิกสภาผู้แทนราษฎร.
นิทัศน์ ศรีนนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
นาโตริ

นาโตริ  เป็นนครในจังหวัดมิยางิ ประเทศญี่ปุ่น จัดตั้งขึ้นเป็นเมืองเมื่อวันที่ 1 เมษายน ค.ศ. 1955 โดยการควบรวมเมืองและหมู่บ้านใกล้เคียง ต่อมาได้รับการยกฐานะขึ้นเป็นนครนาโตริ เมื่อวันที่ 1 ตุลาคม ค.ศ. 1958
ปัจจุบันมีขนาดพื้นที่ทั้งสิ้น 100.07 ตารางกิโลเมตร มีประชากร ณ วันที่ 1 มีนาคม ค.ศ. 2023 จำนวน 78,790 คน
บริเวณชายฝั่งทิศตะวันออกของเมืองนาโตริเป็นที่ตั้งของท่าอากาศยานเซ็นไดซึ่งได้รับความเสียหายจากคลื่นสึนามิพัดเข้าใส่ในเหตุการณ์แผ่นดินไหวและคลื่นสึนามิในโทโฮกุ ค.ศ. 2011 เมื่อวันที่ 11 มีนาคม
สุทิน นพขำ

สุทิน นพขำ (เกิด 19 พฤษภาคม พ.ศ. 2508) เป็นอดีตสมาชิกสภาผู้แทนราษฎรจังหวัดปทุมธานี เขต 1 สังกัดพรรคพลังประชาชน 2 สมัย ปัจจุบันสังกัดพรรคเพื่อไทย
ประวัติ.
สุทิน นพขำ เกิดเมื่อวันที่ 19 พฤษภาคม พ.ศ. 2508 เป็นบุตรของนายหยวก และนางประยูร นพขำ มีพี่น้อง 11 คน สำเร็จการศึกษาปริญญาตรี สาขาการบริหารทรัพยากรมนุษย์ มหาวิทยาลัยราชภัฏวไลยอลงกรณ์ สมรสกับนางสุภาวดี มีบุตร 2 คน
เป็นอาแท้ๆของศุภชัย นพขำ สมาชิกสภาผู้แทนราษฎรจังหวัดปทุมธานี
งานการเมือง.
อดีตเป็นสมาชิกองค์การบริหารส่วนจังหวัดปทุมธานี ลาออกเพื่อมาลงสมัครรับเลือกตั้ง ส.ส. เป็นครั้งแรกในปี พ.ศ. 2550 สังกัดพรรคพลังประชาชน หลังจากที่พรรคพลังประชาชนถูกยุบ จึงย้ายมาสังกัดพรรคเพื่อไทย และชนะเลือกตั้งอีกครั้งในปี พ.ศ. 2554
สมาชิกสภาผู้แทนราษฎร.
สุทิน นพขำ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สมศักดิ์ ใจแคล้ว

สมศักดิ์ ใจแคล้ว (5 มกราคม พ.ศ. 2502 – 28 สิงหาคม พ.ศ. 2564) เป็นนักการเมืองชาวไทย อดีตสมาชิกสภาผู้แทนราษฎรจังหวัดปทุมธานี เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ประวัติ.
สมศักดิ์ ใจแคล้ว เกิดเมื่อวันที่ 5 มกราคม พ.ศ. 2502 เป็นบุตรของนายสุข และนางเล็ก ใจแคล้ว มีพี่น้อง 9 คน หนึ่งในนั้นคือ นางสมจิต ธารามรรค์ ส.ท. เมืองท่าโขลง สมรสกับนางอารีย์ เป็นอดีต ส.อบจ.ปทุมธานี เขตอำเภอคลองหลวง มีบุตร 2 คน อาทิ ว่าที่ร้อยตรีสมคิด ใจแคล้ว ส.ท.เมืองท่าโขลง
สมศักดิ์ มีโรคประจำตัวคือ โรคไตและเบาหวาน และได้รับการรักษามาโดยตลอด จนกระทั่งได้ตรวจพบว่าติดเชื้อโควิด-19 และได้รับการรักษาที่โรงพยาบาลธรรมศาสตร์เฉลิมพระเกียรติ แต่เนื่องจากที่อายุมากแล้ว และมีโรคประจำตัว เกิดภาวะเชื้อไวรัสโควิดลงปอด อาการจึงทรุดหนัก เวลา 07.17 น. ได้เสียชีวิตอย่างสงบด้วยวัย 62 ปี
งานการเมือง.
อดีตเป็นสมาชิกสภาองค์การบริหารส่วนจังหวัด (ส.อบจ.) ปทุมธานี เขตอำเภอคลองหลวง ลาออกเพื่อมาลงสมัคร ส.ส. ในปี พ.ศ. 2554 และได้รับการเลือกตั้งเป็นครั้งแรก
อนึ่ง นายสมศักดิ์เคยลงสมัครรับเลือกตั้งในนามพรรคพลังประชาชนมาแล้วในปี พ.ศ. 2550 แต่ไม่ได้รับการเลือกตั้ง นอกจากนี้ ในอดีตยังเคยดำรงตำแหน่งผู้ใหญ่บ้าน หมู่ 18 ตำบลคลองหนึ่ง และกำนันตำบลคลองหนึ่ง อำเภอคลองหลวง จังหวัดปทุมธานีอีกด้วย
เขาลงสมัครรับเลือกตั้งในพื้นที่จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
สมาชิกสภาผู้แทนราษฎร.
สมศักดิ์ ใจแคล้ว ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สุเมธ ฤทธาคนี

ว่าที่ร้อยตรี สุเมธ ฤทธาคนี (เกิด 2 กุมภาพันธ์ พ.ศ. 2505) อดีตสมาชิกสภาผู้แทนราษฎรจังหวัดปทุมธานี สังกัดพรรคไทยรักไทย ปัจจุบันสังกัดพรรคพลังประชารัฐ
ประวัติ.
สุเมธ เกิดเมื่อวันที่ 2 กุมภาพันธ์ พ.ศ. 2505 เป็นบุตรของนายสำเนียง นางอำรง ฤทธาคนี มีพี่ 1 คน สำเร็จการศึกษาระดับมัธยมศึกษา จากโรงเรียนวัดเขมาภิรตาราม ระดับปริญญาตรี สาขารัฐศาสตร์ มหาวิทยาลัยรามคำแหง ระดับปริญญาโท สาขานโยบายและแผน มหาวิทยาลัยเกริก และปริญญาเอก สังคมศาสตร์ดุษฎีบัณฑิต ปรัชญาการเมือง
งานการเมือง.
อดีตเป็นสมาชิกสภาจังหวัดปทุมธานี ลาออกมาลงรับสมัครเลือกตั้ง ในปี พ.ศ. 2544 สังกัดพรรคไทยรักไทย และได้รับการเลือกตั้งเป็นครั้งแรก ต่อมาปี พ.ศ. 2548 พ่ายให้กับนายเอกพจน์ ปานแย้ม จากพรรคชาติไทย 
ปี พ.ศ. 2550 ลงสมัครกับพรรคพลังประชาชน และได้รับการเลือกตั้งอีกครั้งในปี พ.ศ. 2554 โดยลงสมัครกับพรรคเพื่อไทย และได้รับการเลือกตั้งเป็นครั้งที่ 3
ต่อมาวันที่ 8 มีนาคม พ.ศ. 2555 ได้ยื่นหนังสือลาออกจากตำแหน่งสมาชิกสภาผู้แทนราษฎร เพื่อลงรับสมัครรับเลือกตั้งเป็นนายกองค์การบริหารส่วนจังหวัดปทุมธานี แต่ไม่ได้รับการเลือกตั้ง โดยแพ้ให้กับชาญ พวงเพ็ชร์ อดีตนายกองค์การบริหารส่วนจังหวัดปทุมธานี จนนำไปสู่การมีมติพรรคเพื่อไทยที่ห้ามสมาชิกสภาผู้แทนราษฎร ลาออกเพื่อลงสมัครรับเลือกตั้งนายกองค์การบริหารส่วนจังหวัด (อบจ.)
เขาลงสมัครรับเลือกตั้งในพื้นที่จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง
สมาชิกสภาผู้แทนราษฎร.
สุเมธ ฤทธาคนี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ธนา ชีรวินิจ

ธนา ชีรวินิจ (เกิด
1 เมษายน พ.ศ. 2506) เป็นอดีตเลขานุการรัฐมนตรีว่าการกระทรวงเกษตรและสหกรณ์ (เฉลิมชัย ศรีอ่อน) อดีตรองเลขาธิการพรรคประชาธิปัตย์ อดีตโฆษกพรรคประชาธิปัตย์ อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ และอดีตประธานสภากรุงเทพมหานคร
ประวัติ.
นายธนา ชีรวินิจ เกิดเมื่อวันที่ 1 เมษายน พ.ศ. 2506 ที่ตำบลบางกุ้ง อำเภอเมือง จังหวัดสุราษฎร์ธานี เป็นบุตรของนายตี่เซ็น แซ่เชีย และนางซิมฮก แซ่เล้า สำเร็จการศึกษาระดับปริญญาตรี สาขานิติศาสตรบัณฑิต จากมหาวิทยาลัยรามคำแหง 
กิจกรรมส่วนตัวที่ชื่นชอบ คือ สะสมและศึกษาเรื่องพระเครื่อง
งานการเมือง.
ธนา ชีรวินิจ เริ่มเข้าสู่งานการเมืองโดยได้รับเลือกตั้งเป็นสมาชิกสภากรุงเทพมหานคร ตั้งแต่ปี พ.ศ. 2533 และได้รับตำแหน่งประธานสภากรุงเทพมหานคร ต่อมา ต่อมาในการเลือกตั้ง พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ และได้รับเลือกตั้งเป็นสมัยแรก จากนั้นได้รับเลือกตั้งอีกสมัยในการเลือกตั้ง พ.ศ. 2554
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้ลงสมัครรับเลือกตั้งในสังกัดพรรคประชาธิปัตย์ แต่ไม่ได้รับการเลือกตั้ง
ชื่นชอบ คงอุดม

ชื่นชอบ คงอุดม (เกิด 14 เมษายน พ.ศ. 2519) เป็นนักการเมืองชาวไทย ปัจจุบันดำรงตำแหน่งรองเลขาธิการนายกรัฐมนตรีฝ่ายการเมือง (พีระพันธุ์ สาลีรัฐวิภาค) และรองหัวหน้าพรรครวมไทยสร้างชาติ อดีตโฆษกพรรคพลังท้องถิ่นไท และอดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ เป็นบุตรนายชัชวาลย์ คงอุดม
ประวัติ.
ชื่นชอบ เกิดเมื่อวันที่ 14 เมษายน พ.ศ. 2519 เป็นบุตรชายนายชัชวาลย์ คงอุดม หรือ ชัช เตาปูน อดีตสมาชิกวุฒิสภากรุงเทพมหานคร กับนางวงศ์เดือน คงอุดม ด้านครอบครัวสมรสกับนางพิมพ์อร คงอุดม (สกุลเดิม: ฉายากุล) มีบุตร 3 คน โดยเขามีชื่อเล่นว่า เอ็ม
สำเร็จการศึกษาชั้นมัธยมศึกษา จากโรงเรียนเทพศิรินทร์ และโรงเรียนสวนกุหลาบวิทยาลัย นนทบุรี ระดับอนุปริญญา เศรษฐศาสตร์และการเมือง Higher National Degree in Economic & Politics มหาวิทยาลัย Buckingham ประเทศอังกฤษ และระดับปริญญาตรี บริหารธุรกิจบัณฑิต (Major : International Business) มหาวิทยาลัย Schiller International ประเทศอังกฤษ
ผ่านการศึกษาอบรมหลักสูตรประกาศนียบัตรหลักสูตรอบรมพัฒนาธุรกิจอสังหาริมทรัพย์ (Real Estte Development Strategic #23) จากคณะสถาปัตยกรรมศาสตร์ จุฬาลงกรณ์มหาวิทยาลัย
งานการเมือง.
ชื่นชอบ เข้าสู่งานการเมืองโดยการลงสมัครรับเลือกตั้งในการเลือกตั้ง พ.ศ. 2550 สังกัดพรรครวมใจไทยชาติพัฒนา แต่ไม่ได้รับเลือกตั้ง ต่อมาได้ร่วมงานกับพรรคประชาธิปัตย์ และลงสมัครรับเลือกตั้งในการเลือกตั้ง พ.ศ. 2554 เป็นสมาชิกสภาผู้แทนราษฎรกรุงเทพมหานคร เขต 10 (เขตบางซื่อ)
กระทั่งวันศุกร์ที่ 27 เมษายน พ.ศ. 2561 ชื่นชอบได้ส่งข้อความผ่านไลน์กลุ่มอดีต สส. ของพรรคประชาธิปัตย์ประกาศลาออกจากการเป็นสมาชิกพรรคประชาธิปัตย์เพื่อย้ายไปสังกัดพรรคพลังท้องถิ่นไท ซึ่งมีชัชวาลย์ผู้เป็นบิดาเป็นแกนนำพรรคและหัวหน้าพรรค 
ในปี 2562 เขาได้รับแต่งตั้งเป็นกรรมการผู้ช่วยรัฐมนตรีประจำกระทรวงการคลัง ในรัฐบาลของพลเอกประยุทธ์ จันทร์โอชา กระทั่งวันที่ 25 พฤษภาคม พ.ศ. 2564 ชื่นชอบได้ยื่นหนังสือลาออกจากการเป็นสมาชิกพรรคพลังท้องถิ่นไท และย้ายไปสังกัดพรรคพลังประชารัฐ ต่อมาในวันจันทร์ที่ 1 สิงหาคม พ.ศ. 2565 ชื่นชอบได้ให้สัมภาษณ์ผู้สื่อข่าวว่าได้ยื่นหนังสือลาออกจากพรรคพลังประชารัฐ แล้วและได้ย้ายมาสังกัดพรรครวมไทยสร้างชาติ กระทั่งวันที่ 26 กันยายน พ.ศ. 2566 ระหว่างการประชุมคณะรัฐมนตรี ที่ประชุมมีมติเห็นชอบแต่งตั้งให้เขาเป็นข้าราชการการเมืองตำแหน่งรองเลขาธิการนายกรัฐมนตรีฝ่ายการเมือง (รองนายกรัฐมนตรี นายพีระพันธุ์ สาลีรัฐวิภาค) โดยให้มีผลทันที
ณัฏฐ์ บรรทัดฐาน

ณัฏฐ์ บรรทัดฐาน (เกิด 16 ธันวาคม พ.ศ. 2517) อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์
ประวัติ.
นายณัฏฐ์ บรรทัดฐาน เกิดเมื่อวันที่ 16 ธันวาคม พ.ศ. 2517 เป็นบุตรชายของนายบัญญัติ บรรทัดฐาน และนางสมนึก บุญชู ต่อมาบิดาไปแต่งงานใหม่กับนางจิตติมา สังขะทรัพย์ 
ณัฏฐ์ สมรสกับนางประสันตยา เกตวัลห์ บุตรี นายประเดิม และ ดร.ชิตาภา เกตวัลห์
ณัฏฐ์สำเร็จการศึกษาชั้นประถมศึกษา จากโรงเรียนเซนต์คาเบรียล ระดับมัธยมศึกษา จากโรงเรียนสามเสนวิทยาลัย และระดับปริญญาตรี สาขาการเงินการธนาคาร จากมหาวิทยาลัยหอการค้าไทย และ Post Graduate Diploma in Business Management University of Plymouth ประเทศอังกฤษ
งานการเมือง.
ณัฎฐ์ บรรทัดฐาน เริ่มต้นทำงานเป็นกรรมการบริษัท บริษัท นัมเบอร์ซิกส์ เอนเตอร์เทนเมนท์ จำกัด และผู้ช่วยกรรมการผู้จัดการสายงานขาย บริษัท โรแยลซีรามิค อุตสาหกรรม จำกัด (มหาชน) ต่อมาในการเลือกตั้ง พ.ศ. 2554 ได้ลงสนามสู่การเมืองระดับชาติ และได้รับเลือกเป็นสมาชิกสภาผู้แทนราษฎร กรุงเทพมหานคร เขต 15 เอาชนะนายภักดีหาญส์ หิมะทองคำ
ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 38 แต่ไม่ได้รับเลือกตั้ง
สามารถ มะลูลีม

สามารถ มะลูลีม (เกิด 8 กรกฎาคม พ.ศ. 2502) เป็นนักการเมืองชาวไทย ตําเเหน่งผู้ช่วยรัฐมนตรีประจําสำนักนายกรัฐมนตรี (พีระพันธุ์ สาลีรัฐวิภาค) อดีตประธานสภากรุงเทพมหานคร อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ 2 สมัย ปัจจุบันสังกัดพรรครวมไทยสร้างชาติ และนายกสมาคมกีฬามวยไทยนานาชาติ
ประวัติ.
สามารถ เกิดเมื่อวันที่ 8 กรกฎาคม พ.ศ. 2502 เป็นบุตรนางลมัย มะลูลีม สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท สาขาการจัดการภาครัฐภาคเอกชน จากสถาบันบัณฑิตพัฒนบริหารศาสตร์ (นิด้า) นอกจากนั้นยังผ่านการศึกษาอบรมจากสถาบันพระปกเกล้า
งานการเมือง.
สามารถ เริ่มต้นเข้าสุ่งานการเมืองโดยการเป็นสมาชิกสภาเขตพระโขนง และสมาชิกสภากรุงเทพมหานคร ต่อมาได้รับเลือกตั้งเป็นสมาชิกวุฒิสภากรุงเทพมหานคร และในปี พ.ศ. 2550 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ จากนั้นได้รับเลือกตั้งอีกสมัยในปี พ.ศ. 2554
นอกจากงานการเมือง ยังเคยดำรงตำแหน่งเป็นอุปนายกสมาคมฟุตบอลแห่งประเทศไทยในพระบรมราชูปถัมภ์ และผู้จัดการฟุตบอลทีมชาติไทย และยังเป็นเจ้าของค่ายมวย "ลูกคลองตัน" ซึ่งเป็นกิจการของครอบครัวด้วย
ต่อมาในรัฐบาลแพทองธาร ชินวัตร ในรับการเเต่งตั้งเป็นข้าราชการการเมืองตําเเหน่งผู้ช่วยรัฐมนตรีประจําสำนักนายกรัฐมนตรี (พีระพันธุ์ สาลีรัฐวิภาค)
สมาชิกสภาผู้แทนราษฎร.
สามารถ มะลูลีม ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ปรีชา มุสิกุล

นายแพทย์ ปรีชา มุสิกุล (เกิด 1 เมษายน พ.ศ. 2480) เป็นอดีตแพทย์และนักการเมืองชาวไทย อดีตรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช, อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดกำแพงเพชร 11 สมัย สังกัดพรรคประชาธิปัตย์ ปัจจุบันสังกัดพรรครวมไทยสร้างชาติ
ประวัติ.
นายแพทย์ ปรีชา มุสิกุล เกิดเมื่อวันที่ 1 เมษายน พ.ศ. 2480 ที่ตำบลทรงคนอง อำเภอสามพราน จังหวัดนครปฐม เป็นบุตรของนายฟื้น กับ นางวาสนา มุสิกุล สำเร็จการศึกษาชั้นประถมศึกษา จากโรงเรียนพระปฐมวิทยาลัย ชั้นมัธยมศึกษาจากโรงเรียนเตรียมอุดมศึกษา จากนั้นได้เข้าศึกษาจนสำเร็จปริญญาแพทยศาสตรบัณฑิต จากมหาวิทยาลัยแพทยศาสตร์ ประกาศนียบัตรชั้นสูง สาขาอายุรศาสตร์เขตร้อนและสุขวิทยา จากมหาวิทยาลัยแพทย์ศาสตร์ และปริญญาโท รัฐประศาสนศาสตรมหาบัณฑิต สาขารัฐศาสตร์ จากมหาวิทยาลัยธรรมศาสตร์
ด้านครอบครัว ได้สมรสกับนางอารมณ์ มุสิกุล มีบุตรชาย คือ นายสุขวิชชาญ มุสิกุล อดีต ส.ส.กำแพงเพชร
งานการเมือง.
นายแพทย์ ปรีชา มุสิกุล เคยรับราชการในตำแหน่งนายแพทย์ ประจำโรงพยาบาลกำแพงเพชร ต่อมาได้ลาออกจากราชการเพื่อเข้าสู่งานการเมือง และได้รับเลือกตั้งเป็นสมาชิกสภาผู้แทนราษฎร จังหวัดกำแพงเพชร ในการเลือกตั้ง พ.ศ. 2518 และได้รับเลือกตั้งเรื่อยมาหลายสมัย
ในปี พ.ศ. 2518 ได้รับแต่งตั้งเป็นประธานกรรมาธิการการสาธารณสุข ในสภาผู้แทนราษฎรไทย ชุดที่ 11
ในปี พ.ศ. 2519 ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ ต่อมาในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในรัฐบาลของนายชวน หลีกภัย
กระทั่งวันพุธที่ 5 กุมภาพันธ์ พ.ศ. 2563 นายปรีชาได้ยื่นหนังสือลาออกจากการเป็นสมาชิก พรรคประชาธิปัตย์ ต่อนาย จุรินทร์ ลักษณวิศิษฏ์ หัวหน้าพรรคและได้ทำสำเนาหนังสือลาออกส่งให้เลขาธิการคณะกรรมการการเลือกตั้ง ในฐานะนายทะเบียนพรรคการเมืองโดยให้มีผลทันที กระทั่งในปี 2565 เขาได้เข้าร่วมงานกับพรรครวมไทยสร้างชาติ โดยการนำของ พีระพันธุ์ สาลีรัฐวิภาค และได้รับแต่งตั้งเป็นที่ปรึกษาพรรครวมไทยสร้างชาติ ในเวลาต่อมา
วรงค์ เดชกิจวิกรม

นายแพทย์ วรงค์ เดชกิจวิกรม #เปลี่ยนทาง (เกิด 1 พฤษภาคม พ.ศ. 2504) เป็นนักการเมืองและอดีตแพทย์ชาวไทย ปัจจุบันดำรงตำแหน่งประธานพรรคไทยภักดี อดีตสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ อดีตประธานเจ้าหน้าที่บริหารพรรครวมพลังประชาชาติไทย แกนนำกลุ่มไทยภักดี
ประวัติ.
วรงค์ มีชื่อเล่นว่า "โก๋" เกิดเมื่อวันที่ 1 พฤษภาคม พ.ศ. 2504 ที่ตำบลธานี อำเภอเมืองสุโขทัย จังหวัดสุโขทัย ด้านครอบครัวสมรสกับ สุวรี เดชกิจวิกรม (ชื่อเล่น:น้อง) โดยทั้งคู่คบหากันมาตั้งแต่สมัยเรียนระดับมหาวิทยาลัย มีบุตร-ธิดา 2 คน
สำเร็จการศึกษาชั้นมัธยมศึกษา จากโรงเรียนมัธยมวัดเบญจมบพิตร กรุงเทพมหานคร ระดับปริญญาตรี แพทยศาสตรบัณฑิต จากมหาวิทยาลัยเชียงใหม่ ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (NIDA) และวุฒิบัตรแพทย์ผู้ชำนาญเฉพาะทาง สาขาสูติศาสตร์และนรีเวชวิทยา จากมหาวิทยาลัยเชียงใหม่ ซึ่งในขณะศึกษานั้น ได้รับเลือกให้เป็นนายกสโมสรนักศึกษามหาวิทยาลัยเชียงใหม่ (อ.มช.) อีกด้วย
การทำงาน.
การรับราชการ.
วรงค์ เคยรับราชการเป็นนายแพทย์ สังกัดกระทรวงสาธารณสุข และเคยดำรงตำแหน่งผู้อำนวยการโรงพยาบาลโซ่พิสัย อ.โซ่พิสัย จ.หนองคาย เป็นผู้อำนวยการโรงพยาบาลพรเจริญ อ.พรเจริญ จ.หนองคาย เป็นผู้ช่วยผู้อำนวยการโรงพยาบาลพุทธชินราช จ.พิษณุโลก ต่อมาจึงได้ลาออกจากราชการเพื่อเข้าสู่งานการเมือง
งานการเมือง.
วรงค์ เริ่มต้นงานการเมืองภายหลังลาออกจากราชการ โดยแรกเริ่มอยู่ในสังกัดพรรคไทยรักไทย (ทรท.) แต่ทว่าได้ลาออกจากพรรคไทยรักไทย เมื่อทางพรรคได้เปลี่ยนแปลงตัวผู้สมัครสมาชิกสภาผู้แทนราษฎรจังหวัดพิษณุโลก เมื่อปี พ.ศ. 2547 ดังนั้น เจ้าตัวจึงย้ายไปอยู่ในสังกัดพรรคประชาธิปัตย์ (ปชป.) แทน และได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ในการเลือกตั้งปี พ.ศ. 2548 และได้รับเลือกตั้งอีกในปี พ.ศ. 2550 และ พ.ศ. 2554 สังกัดพรรคประชาธิปัตย์ เขาเคยได้รับแต่งตั้งเป็นรองโฆษกพรรคประชาธิปัตย์ และเป็นรองประธานคณะกรรมาธิการสาธารณสุข สภาผู้แทนราษฎร เขามีบทบาทในการตรวจสอบการทำงานของรัฐบาลยิ่งลักษณ์ ชินวัตร ในเรื่องนโยบายจำนำข้าว และเป็นที่ยอมรับของฝ่ายค้านด้วยกัน
เขาลงสมัครรับเลือกตั้งในพื้นที่จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
กระทั่งวันอังคารที่ 19 พฤศจิกายน พ.ศ. 2562 วรงค์ได้ยื่นหนังสือลาออกจากการเป็นสมาชิกพรรคประชาธิปัตย์ ต่อ จุรินทร์ ลักษณวิศิษฏ์ หัวหน้าพรรคประชาธิปัตย์โดยให้มีผลทันที และเตรียมแถลงชี้แจงเหตุผลการลาออกจากพรรคประชาธิปัตย์ในวันเสาร์ที่ 23 พฤศจิกายน พ.ศ. 2562 โดยในวันเดียวกัน เขาได้สมัครเป็นสมาชิกพรรครวมพลังประชาชาติไทย (รปช.) แบบตลอดชีพ ต่อมาเขาได้จัดตั้งพรรคไทยภักดีประเทศไทย และทำหน้าที่หัวหน้าพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งระบบบัญชีรายชื่อลำดับที่ 1 พรรคไทยภักดี แต่ไม่ได้รับเลือกตั้ง
มิฮิโระ

มิฮิโระ (; โรมาจิ: "Mihiro") หรือที่รู้จักกันในชื่อ มิฮิโระ ทานิงูจิ เป็นทั้งนางแบบ, นักร้อง, ผู้ดำเนินรายการโทรทัศน์ และเป็นผู้ชนะรางวัลนักแสดงภาพยนตร์เอวี
ประวัติ.
มิฮิโระ เกิดในจังหวัดนีงาตะ วันที่ 19 พฤษภาคม ค.ศ. 1982 เธอเริ่มอาชีพนางแบบเปลือยระดับซอฟท์คอร์ในช่วงต้นเดือนพฤษภาคม ค.ศ. 2001 ในขณะที่วิดีโอของเธอ "ดรีม" (どりーむ) ได้รับการเปิดตัว ตามด้วยหนังสือภาพในชื่อเดียวกันคือ "ความฝัน" (夢) ในเดือนสิงหาคม ค.ศ. 2002
อัตชีวประวัติและการอำลาวงการ.
มิฮิโระได้เผยอัตชีวประวัติบันทึกในชื่อ "nude" โดยเล่าถึงชีวิตช่วงต้นของเธอและการเข้าสู่วงการเอวี หนังสือเล่มนี้ (ISBN 4062154498) ได้รับการเปิดตัวโดยสำนักพิมพ์โคดันชะเมื่อวันที่ 19 พฤษภาคม ค.ศ. 2009
ในช่วงปีก่อนเธอได้ประกาศอำลาวงการเอวี โดยสองผลงานชุดสุดท้ายของเธอคือ "มิฮิโระแชนแนล" โดยสังกัดแมกซิ่งสตูดิโอ และการอำลาวงการของเธอในรูปแบบดิสก์ 2 แผ่นในชื่อ "มิฮิโระไฟนอล - สเปเชี่ยลเทคนิค" เมื่อวันที่ 19 มิถุนายน ค.ศ. 2010 โดยค่ายเอสวัน
รังสิมา รอดรัศมี

รังสิมา รอดรัศมี #เปลี่ยนทาง (เกิด 13 สิงหาคม พ.ศ. 2505) ชื่อเล่น โอ๋ เป็นนักการเมืองชาวไทย ปัจจุบันดำรงตำแหน่งเป็นรองหัวหน้าพรรครวมไทยสร้างชาติ อดีตสมาชิกสภาผู้แทนราษฎรจังหวัดสมุทรสงคราม 5 สมัย ในสังกัดพรรคประชาธิปัตย์ และอดีตกรรมการผู้ช่วยรัฐมนตรีประจํากระทรวงพลังงาน ปัจจุบันสังกัดพรรครวมไทยสร้างชาติ
ประวัติ.
รังสิมา เกิดเมื่อวันที่ 13 สิงหาคม พ.ศ. 2505 ที่ตำบลแม่กลอง อำเภอเมืองสมุทรสงคราม จังหวัดสมุทรสงคราม เป็นบุตรนายแช นางทองสุข รอดรัศมี มีพี่น้อง 9 คน สถานภาพโสด
สำเร็จการศึกษาพยาบาลศาสตรบัณฑิต จากคณะพยาบาลศาสตร์ มหาวิทยาลัยสงขลานครินทร์
งานการเมือง.
รังสิมา เคยมีอาชีพเป็นพยาบาลวิชาชีพ ที่โรงพยาบาลอัมพวา และกรรมการสภาพยาบาล ก่อนที่จะเข้าสู่งานการเมืองด้วยการลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2539 สังกัดพรรคประชาธิปัตย์ แต่ได้รับเลือกตั้งในครั้งถัดมา คือปี พ.ศ. 2544 และได้รับเลือกตั้ง รวม 5 สมัย
ในปลายปี พ.ศ. 2554 นางสาวรังสิมาได้รับการโหวตจากผู้สื่อข่าวสายรัฐสภาให้ได้รับฉายาว่า "ดาวเด่น" จากบทบาทที่โดดเด่นในการอภิปรายไม่ไว้วางใจรัฐบาลของนางสาวยิ่งลักษณ์ ชินวัตรในกรณีอุทกภัย พ.ศ. 2554 นอกจากนั้นนางสาวรังสิมา ยังมีบทบาทในการทักท้วงหรือต่อต้านการเสียบบัตรแทนกันของสมาชิกสภาผู้แทนราษฎร และการอภิปราย ตั้งกระทู้ในสภาผู้แทนราษฎร
ในปี 2566 รังสิมาลงสมัครรับเลือกตั้งสมาชิกสภาผู้แทนราษฎรจังหวัดสมุทรสงคราม ในสังกัดพรรครวมไทยสร้างชาติ แต่ไม่ได้รับเลือกตั้ง หลังจากนั้นเธอจึงประกาศวางมือทางการเมืองเพื่อดูแลธุรกิจของครอบครัว ต่อมาไดรับแต่งตั้งเป็นกรรมการผู้ช่วยรัฐมนตรีประจํากระทรวงพลังงาน ในรัฐบาลเศรษฐา ทวีสิน
สมาชิกสภาผู้แทนราษฎร.
รังสิมาได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
ครรชิต ทับสุวรรณ

ครรชิต ทับสุวรรณ (เกิด 26 ตุลาคม พ.ศ. 2513) อดีตสมาชิกสภาผู้แทนราษฎรจังหวัดสมุทรสาคร สังกัดพรรคประชาธิปัตย์ เขาต้องโทษในคดีฆ่านายอุดร ไกรวัตนุสรณ์ อดีตนายกองค์การบริหารส่วนจังหวัดสมุทรสาคร เมื่อปี พ.ศ. 2554
ประวัติ.
ครรชิต ทับสุวรรณ เกิดเมื่อวันที่ 26 ตุลาคม พ.ศ. 2513 ที่ตำบลท่าฉลอม อำเภอเมืองสมุทรสาคร จังหวัดสมุทรสาคร เป็นบุตรของนายเอนก ทับสุวรรณ อดีตรัฐมนตรีหลายกระทรวง และเป็นอดีต ส.ส. สมุทรสาครหลายสมัย กับนางทัศนีย์ ทับสุวรรณ สำเร็จการศึกษาระดับปริญญาตรี จากมหาวิทยาลัยรังสิต และปริญญาโทจากมหาวิทยาลัยคลีฟแลนด์สเตต รัฐโอไฮโอ สหรัฐอเมริกา ปัจจุบันมีสถานะโสด
งานการเมือง.
นายครรชิตลงสมัครสมาชิกสภาผู้แทนราษฎรในปี พ.ศ. 2550 ในนามพรรคประชาธิปัตย์ และได้รับการเลือกตั้งเป็นครั้งแรก โดยได้รับคะแนนมาเป็นอันดับที่ 2 ของเขต (มี ส.ส. ได้ 3 คน) ต่อมาปี พ.ศ. 2554 ได้รับเลือกตั้งเป็นครั้งที่ 2 โดยเอาชนะนายอนุสรณ์ ไกรวัตนุสสรณ์ บุตรชายนายมณฑล ไกรวัตนุสสรณ์ อดีตรัฐมนตรี
สมาชิกสภาผู้แทนราษฎร.
ครรชิต ทับสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
คดีความ.
เมื่อวันที่ 25 ธันวาคม พ.ศ 2554 นายอุดร ไกรวัตนุสสรณ์ อดีตนายกองค์การบริหารส่วนจังหวัดสมุทรสาคร ถูกยิงเสียชีวิตภายในบริเวณสถานีบริการน้ำมันในจังหวัดสมุทรสาคร ต่อมาในเดือนพฤศจิกายน พ.ศ. 2557 นายครรชิต ถูกศาลจังหวัดสมุทรสาคร พิพากษาประหารชีวิตจากการเป็นจำเลยในคดีดังกล่าว พร้อมให้ชดใช้สินไหมแก่นายมณฑล ผู้เป็นโจทก์ร่วม นางพอใจ ไกรวัตนุสสรณ์ มารดาของผู้เสียชีวิต นางสาวสุรัจนา ศิลาสุวรรณ ภรรยา และบุตรอีก 2 คนของผู้เสียชีวิต
นายครรชิต ได้ต่อสู้คดีในชั้นอุทธรณ์เมื่อเดือนตุลาคม พ.ศ. 2558 ซึ่งศาลอุทธรณ์พิพากษาให้จำคุกตลอดชีวิต จนมาถึงชั้นฏีกาในเดือนธันวาคม พ.ศ. 2559 ซึ่งศาลฎีกาพิพากษายืนโทษจำคุกตลอดชีวิต รวมถึงชดใช้สินไหมตามคำตัดสินของศาลชั้นต้น เขาได้รับการลดโทษรวม 5 ครั้งจนเหลือโทษจำคุก 7 ปี จนกระทั่งเขาพ้นโทษ เมื่อวันที่ 3 ตุลาคม พ.ศ. 2565
กัลยา รุ่งวิจิตรชัย

กัลยา รุ่งวิจิตรชัย (เกิด 10 มิถุนายน พ.ศ. 2508) ชื่อเล่น นก เป็นนักการเมืองชาวไทย อดีตสมาชิกสภาผู้แทนราษฎรจังหวัดสระบุรี 3 สมัย
ประวัติ.
กัลยา เกิดเมื่อวันที่ 10 มิถุนายน พ.ศ. 2508 ที่ตำบลหน้าพระลาน อำเภอเมืองสระบุรี จังหวัดสระบุรี เป็นบุตรนายบุญยงค์ นางมาลี รุ่งวิจิตรชัย มีพี่น้อง 4 คน 
สำเร็จการศึกษาบริหารธุรกิจบัณฑิต สาขาบริหารธุรกิจ จากมหาวิทยาลัยรามคำแหง และ รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์
งานการเมือง.
อดีตเคยเป็นสมาชิกสภาจังหวัดสระบุรี และรองประธานสภาองค์การบริหารส่วนจังหวัดสระบุรี ลงเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ จากการชักนำโดยโพธิพงษ์ ล่ำซำ และได้รับเลือกตั้งในครั้งต่อมา (พ.ศ. 2550, 2554) และย้ายไปสังกัดพรรคพลังประชารัฐ ในการเลือกตั้ง พ.ศ. 2562
สมาชิกสภาผู้แทนราษฎร.
กัลยา รุ่งวิจิตรชัย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
บุณย์ธิดา สมชัย

บุณย์ธิดา สมชัย (เกิด 7 กุมภาพันธ์ พ.ศ. 2527) ชื่อเล่น แนน เป็นนักการเมืองชาวไทย ปัจจุบันดำรงตำแหน่งโฆษกพรรคภูมิใจไทย และสมาชิกสภาผู้แทนราษฎรจังหวัดอุบลราชธานี อดีตรองโฆษกพรรคประชาธิปัตย์ เป็นบุตรอิสสระ สมชัย
ประวัติ.
บุณย์ธิดา เกิดเมื่อวันที่ 7 กุมภาพันธ์ พ.ศ. 2527 เป็นบุตรของนายอิสสระ สมชัย สส.บัญชีรายชื่อ และอดีต สส.อุบลราชธานี และนางนวลนภา สมชัย
สำเร็จการศึกษาระดับชั้นมัธยม ที่โรงเรียนวัฒนาวิทยาลัย สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง และปริญญาโท รัฐศาสตรมหาบัณฑิต จากมหาวิทยาลัยรามคำแหง
งานการเมือง.
บุณย์ธิดาเข้าสู่งานการเมืองโดยการเป็นผู้ช่วยดำเนินงานสมาชิกสภาผู้แทนราษฎร (อิสสระ สมชัย) ผู้เป็นบิดา เรื่องมากระทั่งในปี พ.ศ. 2552 ได้รับตำแหน่งที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ (อิสสระ สมชัย) และได้รับเลือกตั้งเป็น ส.ส.อุบลราชธานี สมัยแรกในการเลือกตั้ง พ.ศ. 2554 เป็นหนึ่งในสี่สมาชิกสภาผู้แทนราษฎรของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ และได้รับเลือกตั้งอีกครั้งในปี พ.ศ. 2562 ก็ได้รับเลือกตั้งอีกครั้ง เป็น ส.ส. สมัยที่ 2 ในพื้นที่เขตเลือกตั้งเดิม และสังกัดพรรคประชาธิปัตย์เช่นเดิม ซึ่งเป็น 1 ใน 4 ส.ส.อีสาน ของพรรคประชาธิปัตย์ อีกทั้งยังเป็น ส.ส.หญิงที่อายุน้อยที่สุดในสภาผู้แทนราษฎรไทย ชุดที่ 24
ชีวิตส่วนตัว.
บุณย์ธิดาได้ติดตามผู้เป็นบิดาทำงานด้านการเมืองมาตั้งแต่เด็ก จึงซึมซับเข้ามาโดยไม่รู้ตัว เคยมีความฝันอยากจะเป็นเชฟมาก่อน และปัจจุบันนี้หากมีเวลาว่าง ก็จะปรุงอาหารรับประทานเองหรือรับประทานในครอบครัวเสมอ
อภิวัฒน์ เงินหมื่น

อภิวัฒน์ เงินหมื่น (เกิด 28 เมษายน พ.ศ. 2519) อดีตสมาชิกสภาผู้แทนราษฎรจังหวัดอำนาจเจริญ สังกัดพรรคประชาธิปัตย์ 2 สมัย
ประวัติ.
อภิวัฒน์ เกิดเมื่อวันที่ 28 เมษายน พ.ศ. 2519 เป็นบุตรสุทัศน์ เงินหมื่น แกนนำพรรคประชาธิปัตย์ และมลิวัลย์ เงินหมื่น
สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย ระดับปริญญาตรี สาขาระบบเทคโนโลยีคอมพิวเตอร์ จาก Marymouth University ประเทศสหรัฐอเมริกา และปริญญาโท สาขาวิทยาการคอมพิวเตอร์ จากมหาวิทยาลัยวอชิงตัน ประเทศสหรัฐอเมริกา
งานการเมือง.
อภิวัฒน์ เคยทำงานเป็นนักวิเคราะห์คอมพิวเตอร์ สังกัดการปิโตรเลียมแห่งประเทศไทย ต่อมาได้เข้าสู่งานการเมืองโดยได้รับเลือกตั้งในการเลือกตั้ง พ.ศ. 2550 ในนามพรรคประชาธิปัตย์ และได้รับการเลือกตั้งเป็น สส.สมัยแรก ซึ่งเป็นหนึ่งในห้า สส.ของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (วุฒิพงษ์ นามบุตร, ศุภชัย ศรีหล้า, อิสสระ สมชัย, ณิรัฐกานต์ ศรีลาภ และอภิวัฒน์)
ต่อมาในการเลือกตั้ง พ.ศ. 2554 เขาได้รับเลือกตั้งเป็น สส. สมัยที่ 2 และเป็นหนึ่งในสี่ สส.ของพรรคประชาธิปัตย์ ในพื้นที่ภาคอีสาน และในปี พ.ศ. 2562 และพ.ศ. 2566 ได้ลงสมัครรับเลือกตั้งในพื้นที่เดิม แต่ไม่ได้รับเลือกตั้ง
โซลา มาเซโค

โซลา มาเซโค  เกิด ค.ศ. 1967 เป็นทั้งผู้กำกับภาพยนตร์และนักเขียนบทชาวสวาซิแลนด์ เขาเป็นที่รู้จักในฐานะที่ภาพยนตร์สารคดีของเขามีเนื้อหาเกี่ยวกับอาการกลัวคนแปลกหน้า
ประวัติ.
มาเซโคเกิดในช่วงที่มีการเนรเทศใน ค.ศ. 1967 และสำเร็จการศึกษาที่ประเทศสวิตเซอร์แลนด์กับประเทศแทนซาเนีย เขายังได้เข้าร่วมทัพอัมกันโต เว ซิซเว (หอกแห่งชาติ) ซึ่งเป็นหน่วยติดอาวุธของพรรคสมัชชาแห่งชาติแอฟริกาใน ค.ศ. 1987 ภายหลังจากการย้ายไปสหราชอาณาจักร เขาก็สำเร็จการศึกษาที่เนชั่นแนลฟิล์มแอนด์เทเลวิชั่นสคูล ที่เบรกคอนสไฟล์ ใน ค.ศ. 1994 ภาพยนตร์ของมาเซโคชุดแรกเป็นสารคดีชื่อ "เดียร์ซันไชน์" ซึ่งได้รับการเปิดตัวใน ค.ศ. 2002 ที่เขาได้ต่อสู้กับการเหยียดสีผิวในหลายประเทศ
มาเซโคได้ย้ายไปแอฟริกาใต้ใน ค.ศ. 1994 และได้เขียน "The Foreigner" ซึ่งเป็นภาพยนตร์เรื่องแต่งขนาดสั้น ที่มีเนื้อหาเกี่ยวกับอาการกลัวคนแปลกหน้าในประเทศนี้ ภาพยนตร์สั้นชุดอื่นของมาเซโค ประกอบด้วย "The Return of Sarah Baartman", "Children of the Revolution" และ "A Drink in the Passage" ซึ่งได้รับการเปิดตัวใน ค.ศ. 2002 โดยในภายหลังจากนั้นก็ได้รับรางวัลสเปเชียลจูรี่อะวอร์ดในเทศกาลภาพยนตร์เฟสปาโก
ธีรภัทร พริ้งศุลกะ

ธีรภัทร พริ้งศุลกะ (เกิด 28 มีนาคม พ.ศ. 2508) ชื่อเล่น เชน อดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์
ประวัติ.
ธีรภัทร เกิดเมื่อวันที่ 28 มีนาคม พ.ศ. 2508 ชื่อเล่น เชน ที่จังหวัดสุราษฏร์ธานี เป็นบุตรนายแพทย์กำธร นางนิภา พริ้งศุลกะ อดีต สส. สำเร็จการศึกษาระดับมัธยมศึกษา จากโรงเรียนบดินทรเดชา (สิงห์ สิงหเสนี) ระดับปริญญาตรี จาก Brabord University และระดับปริญญาโท จาก มหาวิทยาลัยลีดส์
งานการเมือง.
ธีรภัทร ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคประชาธิปัตย์ ซึ่งได้รับเลือกตั้งเป็นครั้งแรก 
สมาชิกสภาผู้แทนราษฎร.
ธีรภัทร พริ้งศุลกะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เองเกลเบิร์ต ฮัมเพอร์ดิงค์ (นักร้อง)

เองเกลเบิร์ต ฮัมเพอร์ดิงค์  เป็นนักร้องเพลงป็อปชาวอังกฤษเชื้อสายอินเดีย มีชื่อเสียงในช่วงปลายทศวรรษ 1960 ถึง 1970 โดยเฉพาะจากเพลง "Release Me (And Let Me Love Again)" (1967), "The Last Waltz" (1967), "Am I That Easy to Forget" (1968), "A Man Without Love (Quando M'Innamoro)" (1968)
ฮัมเพอร์ดิงค์เดิมมีชื่อว่า อาร์โนลด์ จอร์จ ดอร์ซีย์ เกิดที่ประเทศอินเดีย เนื่องจากบิดาเป็นเจ้าหน้าที่กองทัพอังกฤษ มารดาเป็นชาวอังกฤษเชื้อสายอินเดีย เมื่อโตขึ้นครอบครัวย้ายมาอยู่ที่เมืองเลสเตอร์ สหราชอาณาจักร จากนั้นได้ทำงานร้องเพลงและเล่นดนตรีในไนท์คลับตั้งแต่วัยรุ่น โดยใช้ชื่อในการแสดงว่า "เจอรี ดอร์ซีย์" ตั้งตามชื่อของเจอรี ลิวอิส นักแสดงอเมริกัน 
เขาเริ่มมีชื่อเสียงตั้งแต่ปี ค.ศ. 1965 โดยการสนับสนุนจากเพื่อนเก่า ที่ได้เป็นผู้จัดการส่วนตัวของทอม โจนส์ ได้เปลี่ยนชื่อในการแสดงดนตรีเป็น "เองเกลเบิร์ต ฮัมเพอร์ดิงค์" ตามชื่อของคีตกวีชาวเยอรมัน (1854-1921) ผู้ประพันธ์อุปรากรเรื่อง "ฮันเซลและกรีเทล" ต่อมาเมื่อฮัมเพอร์ดิงค์ประสบความสำเร็จในอาชีพการร้องเพลง เขาได้เปลี่ยนมาใช้ชื่อนี้เป็นชื่อจริง
พระนางว็อนซ็อง

พระนางว็อนซ็อง ตระกูล คิม (#เปลี่ยนทาง ,?-1028) เป็นพระมเหสีของ พระเจ้าฮย็อนจง และเป็นพระราชมารดาของพระราชาถึง 2 พระองค์คือ พระเจ้าทอกจง และ พระเจ้าจองจงที่ 2
พระมเหสีวอนซอง ประสูติเมื่อใดไม่มีหลักฐานเป็นธิดาคนโตของ คิมอึนบู เจ้าเมืองเล็กๆแห่งหนึ่งซึ่งพระเจ้าฮย็อนจงมาพำนักหนีภัยสงครามกับต้าเหลียวต่อมาคิมอึนบูได้นำธิดาทั้ง 3 คนมาปรนิบัติและถวายตัวต่อพระเจ้าฮย็อนจงพระองค์จึงรับธิดาทั้ง 3 ของคิมอึนบูเป็นพระมเหสีเมื่อพระเจ้าฮย็อนจงเสด็จกลับถึงเมืองหลวงจึงโปรดให้ราชเลขาประกาศแต่งตั้งให้คิมอึนบูพระสัสสุระ (พ่อตา) เข้ามารับรับราชการเป็นรองมหาเสนาบดีต่อมาพระมเหสีวอนซองมีพระโอรสให้พระเจ้าฮย็อนจงถึง 2 พระองค์
พระมเหสีวอนซอง สิ้นพระชนม์เมื่อปี ค.ศ. 1028
รักสุดท้ายป้ายหน้า

รักสุดท้ายป้ายหน้า เป็นภาพยนตร์ไทยแนวโรแมนติก - คอมเมดี้เข้าฉายในโรงภาพยนตร์วันที่ 26 มกราคม พ.ศ. 2555 กำกับโดย กิรติ นาคอินทนนท์
เนื้อเรื่องย่อ.
ชนิสา สาวออฟฟิศอายุ 25 ปี ที่ไม่เคยจะรักใครจริง ๆ จัง ๆ ได้สักที ไม่ใช่ว่าสาไม่รักใครแต่เป็นเพราะสายังยึดมั่นกับ "รักครั้งแรก" ที่มีต่อ พี่โอม รุ่นพี่ที่แอบรักมาตั้งแต่สมัยเรียนประถมจนถึงมัธยม แต่พี่โอมกลายเป็นแฟนกับ พี่แพม โดยที่สาไม่ทันจะได้สารภาพรักเสียด้วยซ้ำ กระนั้นสาก็ไม่เคยลืมพี่โอมได้เลย จนกระทั่งโชคชะตาส่งพี่โอมกลับเข้ามาในชีวิตของสาอีกครั้ง และในครั้งนี้ พี่โอมบอกกับสาตรง ๆ ว่าเขามีความสุขมากที่ได้พบกับสาอีก แน่นอนว่าความหวังในรักแรกที่ริบหรี่กลับมาโชติช่วงชัชวาลสว่างไสวอีกครั้ง "แฟนคนแรกมาแล้ว อีกไม่นานจูบแรกก็จะมาถึง" 
ขณะที่สากำลังฝันหวานถึงความสัมพันธ์ของเธอกับโอมอยู่บนรถเมล์ ตอนนั้นเอง รถคันข้าง ๆ เกิดอุบัติเหตุ สาชะโงกไปดูเหตุการณ์นั้น และเมื่อหันหน้ากลับมาปากของสาก็ไปกระทบเข้ากับปากของเด็กมัธยมเมื่อวานซืน
จบกัน!!!...จูบแรกของสา 
นี่คือการก้าวเข้ามาของ เบส เด็กนักเรียนม.6 เมื่อวานซืน โชคชะตาไม่พาเบสเข้ามาเปล่า ๆ แต่เบสมาพร้อมข่าวร้ายที่ว่าพี่โอมยังคงเป็นแฟนกับพี่แพม สาเสียใจมาก และความเสียใจนั้นทำให้สากับเบสได้ใกล้ชิดกัน ความรักที่เกิดขึ้นระหว่างสาวออฟฟิศกับเด็กมัธยม จะเป็นไปได้หรือไม่... แล้วเราจะได้รู้ว่า ความรักทำให้เรารู้สึกเด็กลง หรือเป็นผู้ใหญ่ขึ้นกันแน่
เดอะฟิวเจอร์เฮดส์

เดอะฟิวเจอร์เฮดส์  เป็นวงโพสต์-พังก์อังกฤษจากซันเดอร์แลนด์ ประกอบด้วยสมาชิกคือ โรส มิลลาร์ด (ร้องและกีตาร์), แบร์รี ไฮด์ (ร้องและกีตาร์), เดวิด "แจฟฟ์" เครก (กีตาร์เบส) และเดฟ ไฮด์ (กลอง) ชื่อของวงมาจากชื่ออัลบั้มของวงเดอะเฟลมมิงลิปส์ ชุด "Hit to Death in the Future Head"
545 ปีก่อนคริสตกาล

1 ปี ก่อนพุทธศักราช ใกล้เคียงกับ ก่อน ค.ศ. 545 ในปฏิทินพุทธศักราช ถือเป็นปี 0 ตามธรรมเนียมเป็นปีที่พระพุทธเจ้าปรินิพพาน อย่างไรก็ตาม บางธรรมเนียมจัดให้ปี 0 อยู่ในปีถัดไปแทน (544 ปีก่อนคริสตกาล)
พวงร้อย

พวงร้อย  เป็นกุหลาบชนิดหนึ่ง มีถิ่นกำเนิดในภาคกลางและภาคตะวันตกของสาธารณรัฐประชาชนจีน ในมณฑลกานซู, มณฑลกุ้ยโจว, มณฑลเหอหนาน, มณฑลหูเป่ย์, มณฑลเจียงซู, มณฑลเสฉวน, และมณฑลยูนนาน พบบนภูเขาที่ความสูง 500–2,200 เมตร 
พวงร้อยเป็นไม้เลื้อยเถาเนื้อแข็งทรงพุ่ม โตเร็ว สูงได้ถึง 6 เมตร ไม่มีหนาม หรือมีหนามขนาดเล็กยาว 5 มม. โดยเฉพาะบนหน่อหรือส่วนยอด เป็นไม้ไม่ผลัดใบ ใบยาว 4–6 ซม. มีใบย่อยสามถึงห้าใบ (อาจถึงเจ็ดใบ) ใบย่อยยาว 2–5 ซม. ขอบใบหยัก ดอกมีขนาดเล็ก มีเส้นผ่านศูนย์กลาง 1.5-2.5 ซม. มีสีขาวหรือเหลืองอ่อน 
มีสองพันธุ์:
กุหลาบชนิดนี้ได้รับการตั้งชื่อตามเลดี้แบ็งส์ (Lady Banks) ภรรยาของเซอร์ โจเซ็ป แบ็งส์ นักพฤษศาสตร์ชื่อดัง
ทะเลกรีนแลนด์

ทะเลกรีนแลนด์ เป็นบริเวณผืนน้ำทางตอนเหนือของมหาสมุทรแอตแลนติก นับเป็นส่วนหนึ่งของมหาสมุทรอาร์กติก แต่บางครั้งก็จัดรวมเข้าเป็นส่วนหนึ่งของมหาสมุทรแอตแลนติก แต่ในทางสมุทรศาสตร์จัดให้ทะเลกรีนแลนด์เป็นส่วนหนึ่งของทะเลนอร์ดิกรวมกับทะเลนอร์เวย์และทะเลไอซ์แลนด์
ทะเลกรีนแลนด์มีอาณาเขตติดต่อกับเกาะกรีนแลนด์ทางทิศตะวันตก หมู่เกาะสฟาลบาร์ทางทิศตะวันออก ช่องแคบแฟรมและมหาสมุทรอาร์กติกทางทิศเหนือ ทะเลนอร์เวย์และไอซ์แลนด์ทางทิศใต้
สตาร์ วอร์ส เอพพิโซด 1 (พินบอล)

สตาร์ วอร์ส เอพพิโซด 1  เป็นเกมพินบอล ค.ศ. 1999 ที่ได้รับการเปิดตัวโดย บริษัทวิลเลียมส์ และเป็นเครื่องพินบอลชุดที่สอง (และชุดสุดท้าย) ที่ใช้ระบบฮาร์ทแวร์แพลตฟอร์มพินบอล 2000 เกมพินบอลนี้อิงจากภาพยนตร์ "สตาร์ วอร์ส" ภาค ""
เกมชุดนี้ยังเป็นส่วนจากการแปลงมาจากเกม รีเวนจ์ฟอร์มมาร์ส ซึ่งรวมถึง เพลย์ฟิลด์ สตาร์ วอร์ส เอพพิโซด 1, เกมรอม, คู่มือ, รูปลอกข้างตู้, ระบบและเครื่องแทง
รูปแบบการเล่น.
เป้าหมายของเกมคือการกลายเป็นเจไดสปีริท ที่เข้าถึงสปีริทเลเวล 1 ที่ต้องสู้ผ่านเลเวล ยูธ, ไนท์ และมาสเตอร์ การต่อสู้กับ ดาร์ธ มอล ด้วยดาบแสงในแต่ละเลเวล เพื่อให้ได้ต่อสู้กันตัวต่อตัวต้องสะกดให้ได้คำว่า "J-E-D-I" โดยชนะโหมดต่างๆ ซึ่งเริ่มต้นที่โฮโลโปรเจกต์เตอร์หรือการได้รับการสุ่มตัวอักษรผ่านวิธีการอื่นที่แตกต่างกัน
มัลติบอล.
มัลติบอลจะเริ่มต้นด้วยการวางลูกในแต่ละจานรอง (ตลาดของโมส เอสป้า และร้านขยะวัตโต้) หากมีผู้เล่นมากกว่าหนึ่งคน ย่อมเป็นไปได้ที่จะทำการขโมยมัลติบอลของผู้เล่นอื่น
รูปแบบสำหรับแจ็คพ็อท:
หลังจากเสียไปสองลูกจากที่มีอยู่สามลูก ระบบมัลติบอลจะสิ้นสุดลง และจานรองจะสู่ความมืด เพื่อให้แสงจานรองกลับมาสว่างอีกครั้งจำเป็นต้องทำฮิทจานรองหนึ่งครั้งในแต่ละมัลติบอลเมื่อทำการเริ่ม ดังนั้นเพื่อล็อคลูกในร้านขยะสำหรับมัลติบอลลูกที่สอง หนึ่งในความต้องการแรกคือการทำฮิทที่ร้านขยะ หรือที่ตลาดอย่างใดอย่างหนึ่งเสียก่อน
โรงเรียนประชาสงเคราะห์วิทยา

โรงเรียนประชาสงเคราะห์วิทยา (อักษรย่อ ป.ว.) เป็นโรงเรียนมัธยมศึกษาขนาดกลาง เปิดสอนตั้งแต่ระดับชั้นมัธยมศึกษาปีที่ 1 ถึง 6 สำนักงานเขตพื้นที่การศึกษามัธยมศึกษา เขต 39 (พิษณุโลก-อุตรดิตถ์) สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ 17 ถนนพิษณุโลก-กำแพงเพชร ตำบลหนองกุลา อำเภอบางระกำ จังหวัดพิษณุโลก โดยพื้นที่จากความอนุเคราะห์ของกรมประชาสงเคราะห์
บลูสกาย สตูดิโอส์

บลูสกาย สตูดิโอส์ เป็นสตูดิโอแอนิเมชันด้านผลพิเศษทางภาพและคอมพิวเตอร์แอนิเมชันสัญชาติอเมริกัน ซึ่งดำเนินกิจการตั้งแต่ปี ค.ศ. 1987 ถึงปี ค.ศ. 2021 มีสำนักงานใหญ่อยู่ที่กรีนิช รัฐคอนเนตทิคัต และก่อตั้งเมื่อวันที่ 22 กุมภาพันธ์ ค.ศ. 1987 โดยคริส เวดจ์ ไมเคิล เฟอร์ราโร คาร์ล ลุดวิก อลิสัน บราวน์ เดวิด บราวน์ และยูจีน ทรูเบตซ์คอย หลังจากที่นายจ้างของพวกเขาคือ Mathematical Applications Group (MAGI) หนึ่งในสตูดิโอผลพิเศษทางภาพที่อยู่เบื้องหลังภาพยนตร์เรื่อง "ทรอน" (1982) ปิดตัวลง สตูดิโอใช้ซอฟต์แวร์เรนเดอร์ภายในเพื่อสร้างเอฟเฟกต์ภาพสำหรับโฆษณาและภาพยนตร์ ก่อนที่จะทุ่มเทให้กับการผลิตภาพยนตร์แอนิเมชัน ผลิตภาพยนตร์เรื่องยาว 13 เรื่อง โดยเรื่องแรกคือ "ไอซ์ เอจ เจาะยุคน้ำแข็งมหัศจรรย์" (2002) และเรื่องสุดท้ายคือ "ยอดสปายสายพราง" (2019)
ประวัติ.
บลูสกาย สตูดิโอส์ ก่อตั้งขึ้นเมื่อกุมภาพันธ์ ค.ศ. 1987 โดย คริส เวดจ์ ,คาร์ล ลุดวิก และเพื่อนร่วมงานอีกทั้ง 4 คน ซึ่งเคยทำงานภาพยนตร์เรื่อง ทรอน จากดิสนีย์
เดือนสิงหาคม ค.ศ. 1997 ทเวนตีท์เซ็นจูรีฟอกซ์ได้เข้าซื้อกิจการของบลูสกายสตูดิโอส์ แล้วสร้างภาพยนตร์ที่ต้องใช้ซอฟต์แวร์เอฟเฟ็คในการผลิต ได้แก่เรื่อง ดิ เอ็กซ์-ไฟล์ส (The X-Files) , เบลด พันธุ์ฆ่าอมตะ , "อาร์มาเก็ดดอน วันโลกาวินาศ" และ ไททานิค ต่อมา คริส เวดจ์ เริ่มตระหนักถึงความสำเร็จอันยาวไกล เขาจึงเริ่มผลิตภาพยนตร์แอนิเมชันเรื่องสั่นเรื่องแรก มีชื่อมา Bunny แล้วได้รับรางวัล รางวัลออสการ์ สาขาภาพยนตร์แอนิเมชันเรื่องสั่น
บลูสกายเริ่มผลิตภาพยนตร์แอนิเมชันเรื่องยาวใน ค.ศ. 2002 คือเรื่อง Ice Age และประสบความสำเร็จทำให้ภาพยนตร์เรื่องนี้ได้รับการเสนอชื่อเข้าชิงรางวัล รางวัลออสการ์ ทำให้บลูสกายได้รับการยอมรับเป็นอีกหนึ่งสตูดิโอส์ที่สร้างภาพยนตร์แอนิเมชันดีที่สุดเหมือนกับ ดรีมเวิร์กสแอนิเมชัน และ พิกซาร์
บลูสกาย สตูดิโอส์ ย้ายสำนักงานจากเมืองไวต์เพลนส์ รัฐนิวยอร์ก ไปยังเมืองกรีนวิช รัฐคอนเนตทิคัต เมื่อวันที่ 5 มกราคม ค.ศ. 2009
พรทิพย์ โล่ห์วีระ จันทร์รัตนปรีดา

พรทิพย์ โล่ห์วีระ (เกิด 17 กุมภาพันธ์ พ.ศ. 2503) อดีตสมาชิกวุฒิสภาจังหวัดชัยภูมิ อดีตรองประธานวุฒิสภา คนที่สอง และอดีตประธานสภาองค์การบริหารส่วนจังหวัดชัยภูมิ
ประวัติ.
นางพรทิพย์ จันทร์รัตนปรีดา (สกุลเดิม โล่ห์วีระ) เกิดเมื่อวันที่ 17 กุมภาพันธ์ พ.ศ. 2503 เป็นบุตรของนายสมบัติ โล่ชัยวิบูลย์ กับนางเข็มทอง โล่ห์วีระ มีพี่น้อง 10 คน อาทิ อร่ามอาชว์วัต โล่ห์วีระ (ชื่อเดิม นายอร่าม โล่ห์วีระ) อดีต รัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎร จังหวัดชัยภูมิ
พรทิพย์ จบการศึกษาระดับปริญญาตรี อักษรศาสตรบัณฑิต สาขาบรรณารักษศาสตร์ จากมหาวิทยาลัยขอนแก่น ระดับปริญญาโท อักษรศาสตรมหาบัณฑิต สาขาบรรณารักษศาสตร์ จากจุฬาลงกรณ์มหาวิทยาลัย และพัฒนบริหารศาสตรมหาบัณฑิต (รัฐประศาสนศาสตร์) สาขาการบริหารบุคคล จากสถาบันบัณฑิตพัฒนบริหารศาสตร์ (นิด้า) นอกจากนั้นยังผ่านการศึกษาอบรมหลักสูตรประกาศนียบัตรชั้นสูง “การบริหารเศรษฐกิจสาธารณะ สำหรับนักบริหารระดับสูง” (ปศส.) รุ่น 8 สถาบันพระปกเกล้า และหลักสูตรประกาศนียบัตรชั้นสูง “การเมืองการปกครองในระบอบประชาธิปไตยสำหรับนักบริหารระดับสูง” (ปปร.) รุ่น 14 สถาบันพระปกเกล้า
พรทิพย์ สมรสกับนายทรงศักดิ์ จันทร์รัตนปรีดา มีบุตร 2 คน
การทำงาน.
นางพรทิพย์ เคยรับราชการเป็นอาจารย์ประจำวิทยาลัยเทคนิคชัยภูมิ ต่อมาได้ย้ายมารับราชการเป็นอาจารย์คณะมนุษยศาสตร์ สังคมศาสตร์ มหาวิทยาลัยราชภัฏนครราชสีมา และเข้าสู่งานการเมืองโดยการเป็นสมาชิกสภาจังหวัดชัยภูมิ และเป็นประธานสภาองค์การบริหารส่วนจังหวัดชัยภูมิ จากนั้นได้รับเลือกตั้งเป็นสมาชิกวุฒิสภา จังหวัดชัยภูมิ ต่อมาเมื่อวันที่ 28 กุมภาพันธ์ พ.ศ. 2554 ได้รับเลือกเป็นรองประธานวุฒิสภา คนที่ 2 แทนรองศาสตราจารย์ทัศนา บุญทอง และลาออกจากตำแหน่งเมื่อครบ 2 ปี ตามที่ได้แสดงวิสัยทัศน์เอาไว้
กังฟูแพนด้า (วิดีโอเกม)

"บทความนี้เกี่ยวกับเกมของภาพยนตร์ภาคแรก สำหรับภาค 2 ดูที่ กังฟูแพนด้า 2 วิดีโอเกม"
กังฟูแพนด้าวิดีโอเกม เป็นสื่อประเภทหนึ่งของกังฟูแพนด้า ถูกสร้างขึ้นจากภาพยนตร์กังฟูแพนด้า โดยใช้ตัวละครที่มีอยู่เดิม และมีตัวละครใหม่ด้วย
ด่าน.
มีทั้งหมด 13 ด่าน ได้แก่
สาหร่ายใบมะกรูด

สาหร่ายใบมะกรูด เป็นสาหร่ายสีเขียวในสกุล "Halimeda" ส่วนที่เป็นแทลลัสของสาหร่ายเป็นชิ้นสีเขียว รูปฟัดหรือรูปไต เป็นแผ่นแบน ติดกันเหมือนใบมะกรูด มีแคลเซียมคาร์บอเนตเป็นส่วนประกอบ ทำให้ไม้ถูกสิ่งมีชีวิตอื่นกิน เช่นเดียวกับสาหร่ายในอับดับ Bryopsidales สาหร่ายใบมะกรูดประกอบด้วยเซลล์เดียวแต่มีหลายนิวเคลียส เป็นสกุลของสาหร่ายสีเขียวขนาดใหญ่ที่มีการศึกษามากสกุลหนึ่ง
สปีชีส์.
<templatestyles src="Div col/styles.css"/>
เทศบาลตำบลหนองบัว (จังหวัดอุดรธานี)

"ระวังสับสนชื่อบทความคล้ายกัน เทศบาลตำบลหนองบัว"
หนองบัว เป็นเทศบาลตำบลแห่งหนึ่งในอำเภอเมืองอุดรธานี จังหวัดอุดรธานี ครอบคลุมพื้นที่บางส่วนของตำบลหนองบัว บางส่วนของตำบลหนองนาคำ บางส่วนของตำบลสามพร้าว และบางส่วนของตำบลหนองขอนกว้าง
ประวัติ.
เทศบาลตำบลหนองบัว แรกเริ่มก่อตั้งเป็นสุขาภิบาลหนองบัว เมื่อวันที่ 5 กันยายน 2516 โดยมีพื้นที่ครบคลุม 22.50 ตารางกิโลเมตรในพื้นที่บางส่วนของ 2 ตำบลเดิม คือ ตำบลหนองบัว และตำบลบ้านตาด อำเภอเมืองอุดรธานี 
จนเมื่อวันที่ 28 พฤศจิกายน 2536 สุขาภิบาลหนองบัว ได้เปลี่ยนแปลงเขตและท้องทีภายในอำเภอเมืองอุดรธานีมีการจัดตั้งตำบลใหม่เพิ่มขึ้น มีผลทำให้ สุขาภิบาลหนองบัว มีพื้นที่ขนาด 31.50 ตารางกิโลเมตร ครอบคลุมพื้นที่บางส่วนของ 4 ตำบล ได้แก่ ตำบลหนองบัว ตำบลหนองขอนกว้าง ตำบลหนองนาคำ และตำบลสามพร้าว
ต่อมาเมื่อวันที่ 25 พฤษภาคม 2542 ได้ยกฐานะเป็น เทศบาลตำบลหนองบัว ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
การปกครอง.
เทศบาลตำบลหนองบัว ประกอบด้วย 37 ชุมชน แบ่งตามทั้ง 4 ตำบล ดังนี้
โปซูอาแลกรี

โปซูอาแลกรี  เป็นเทศบาลในรัฐมีนัชเจไรช์ ประเทศบราซิล มีประชากรใน ค.ศ. 2020 จำนวน 152,549 คน มีขนาดพื้นที่ทั้งสิ้น 543 ตารางกิโลเมตร ตั้งอยู่ห่างจากเมืองหลวงของรัฐ เมืองเบลูโอรีซองชี 385 กม. ห่างจากเซาเปาลู 202 กม. และรีโอเดจาเนโร 390 กม. ตั้งอยู่ในหุบเขาของแม่น้ำ Sapucaí โปซูอาแลกรีเป็นเมืองศูนย์กลางอุตสาหกรรมอาหาร สิ่งทอ และโลหกรรม
ปลาการ์ตูนอินเดียนแดง

ปลาการ์ตูนอินเดียนแดง หรือ ปลาการ์ตูนอินเดียน (ชื่อวิทยาศาสตร์: "Amphiprion akallopisos") เป็นปลาการ์ตูนที่อาศัยอยู่รวมกันเป็นฝูงกับดอกไม้ทะเล โดยเฉพาะชนิด "Heteractis magnifica" และ "Stichodactyla gigantea" พบในเขตอินโด-แปซิฟิก อาศัยอยู่ตามแนวปะการังชายฝั่งลึกประมาณ 15 เมตร ปลาการ์ตูนอินเดียนแดงสามารถเลี้ยงเป็นปลาตู้ได้
ลักษณะ.
ลำตัวมีสีเนื้ออมเหลืองทองอมชมพู มีแถบขาวเล็ก ๆ พาดผ่านบริเวณหลังตั้งแต่ปลายจมูกจนจรดครีบหาง ยาวได้ถึง 11 เซนติเมตร 
ปลาการ์ตูนอินเดียนแดงก็เหมือนกับปลาการ์ตูนชนิดอื่นที่เป็นกะเทยแบบเปลี่ยนเพศได้ ลำดับชั้นของฝูงภายในดอกไม้ทะเลประกอบด้วยคู่ผสมพันธุ์ซึ่งเป็นตัวเมียที่ใหญ่ที่สุดและตัวผู้ซึ่งเป็นคู่ ตัวผู้ที่เหลือจะมีขนาดเล็กกว่า
พระมเหสีมุนมยอง

พระมเหสีมุนมยอง (#เปลี่ยนทาง ,?-?) เป็นพระมเหสีของ พระเจ้ามูยอลแห่งซิลลา และเป็นพระราชมารดาของ พระเจ้ามุนมู พระราชาผู้รวบรวมแผ่นดินจนเป็นปึกแผ่น
พระมเหสีมุนมยอง มีพระนามเดิมว่า คิมมุนฮุย ประสูติเมื่อใดไม่มีหลักฐานทรงเป็นน้องสาวของจอมพล คิม ยูชิน แม่ทัพผู้ยิ่งใหญ่ของเกาหลีต่อมาพระบิดาและพระมารดาได้ยกพระนางให้อภิเษกกับองค์ชาย คิมชุนชู ซึ่งภายหลังได้ขึ้นครองราชย์เป็นพระเจ้ามูยอลพระองค์จึงได้สถาปนาพระชายาคิมมุนฮุยขึ้นเป็นพระมเหสีมุนมยอง
พระมเหสีมุนมยอง สิ้นพระชนม์เมื่อใดไม่มีหลักฐาน
ป่าพรุ

ป่าพรุ  เป็นประเภทของป่าดิบชื้นประเภทหนึ่ง ที่อยู่ในพื้นที่ราบลุ่ม เกิดจากแอ่งน้ำจืดเกิดขังตัวติดต่อกันเป็นระยะเวลานาน มีการสะสมของชั้นดินอินทรีย์วัตถุ เช่น ซากพืช, ซากสัตว์, เศษซากของต้นไม้ ใบไม้ ต่าง ๆ จนย่อยสลายช้า ๆ กลายเป็นดินพีตหรือดินอินทรีย์ที่มีลักษณะหยุ่นยวบเหมือนฟองน้ำที่มีความหนาแน่นน้อยอุ้มน้ำได้มาก และพบว่ามีการสะสมระหว่างดินพีตกับดินตะกอนทะเลสลับกันชั้นกัน 2-3 ชั้น เนื่องจากน้ำทะเลเคยมีระดับสูงขึ้นจนท่วมป่าพรุ เกิดการสะสมของตะกอนน้ำทะเลถูกขังอยู่ด้านใน พันธุ์ไม้ในป่าพรุตายลงไป และเกิดเป็นป่าชายเลนขึ้นมาแทนที่ เมื่อระดับน้ำทะเลลดลง และมีฝนตกลงมาสะสมน้ำที่ขังอยู่จึงจืดจางลง และเกิดป่าพรุขึ้นมาอีกครั้ง ดินพรุชั้นล่างมีอายุถึง 6,000-7,000 ปี ส่วนดินพรุชั้นบนอยู่ระหว่าง 700-1,000 ปี
สภาพโดยทั่วไปของป่าพรุ นั้น คือ พื้นด้านล่างจะเป็นพรุมีน้ำขังตลอดทั้งปี น้ำจะมีสีเขียวหรือน้ำตาลเข้ม อันเกิดจากการหมักหมมตัวมาอย่างยาวนานของซากพืช ซากสัตว์ น้ำจะมีสภาพเป็นกรดมากกว่าค่าของน้ำปกติ (pH ต่ำกว่า 7)
ระบบนิเวศในป่าพรุนั้นมีความหลากหลาย และเกี่ยวเนื่องเกี่ยวพันกัน ไม้ยืนต้นจะมีระบบรากแขนงแข็งแรงแผ่ออกไปเกาะเกี่ยวกันเพื่อจะได้ช่วยพยุงลำต้นของกันและกัน และให้ยืนตัวทรงอยู่ได้ ดังนั้นต้นไม้ในป่าพรุจึงอยู่รวมกันเป็นกลุ่ม หากต้นใดต้นหนึ่งล้ม ต้นอื่นจะล้มตามไปด้วย
สำหรับในประเทศไทย พื้นที่ที่มีป่าพรุเกิดขึ้นนั้น มักจะเป็นที่ภาคตะวันออก และภาคใต้ตั้งแต่จังหวัดชุมพรลงไป และพบในบางส่วนบ้างของภาคกลาง ในปัจจุบัน พื้นที่ป่าพรุที่มีขนาดใหญ่ที่สุดในประเทศไทย คือ ป่าพรุสิรินธร หรือป่าพรุโต๊ะแดง ในจังหวัดนราธิวาส มีเนื้อที่กว่า 125,625 ไร่ หรือ 201 ตารางกิโลเมตร
ในอดีต เคยมีป่าพรุในประเทศไทยมากถึงกว่า 400,000 ไร่ กินเนื้อที่กว่า 50 ล้านไร่ แต่ได้ค่อย ๆ ลดปริมาณลงจากการถูกบุกรุกแผ้วถางทำการเกษตร จนปัจจุบันเหลือไม่ถึง 60,000 ไร่
เทศบาลตำบลอุทุมพรพิสัย

อุทุมพรพิสัย เป็นเทศบาลตำบลในอำเภออุทุมพรพิสัย จังหวัดศรีสะเกษ เป็น 1 ในจำนวนเทศบาลตำบล 23 แห่งของจังหวัดศรีสะเกษในปัจจุบัน
อาณาเขต.
ครอบคลุมบางส่วนของตำบลกำแพง อำเภออุทุมพรพิสัย โดยมีอาณาเขตในทิศทางต่างๆ ดังนี้
ทิศเหนือ ติดกับ ตำบลสำโรง อำเภออุทุมพรพิสัย จังหวัดศรีสะเกษ
ทิศใต้ ติดกับ ตำบลก้านเหลือง อำเภออุทุมพรพิสัย จังหวัดศรีสะเกษ
ทิศตะวันออก ติดกับ ตำบลแต้ อำเภออุทุมพรพิสัย จังหวัดศรีสะเกษ
ทิศตะวันตก ติดกับ ตำบลสระกำแพงใหญ่ อำเภออุทุมพรพิสัย จังหวัดศรีสะเกษ
ประวัติ.
เทศบาลตำบลอุทุมพรพิสัย เดิมมีฐานะเป็น "อบต.กำแพง" ได้เปลี่ยนแปลงและยกฐานะจากเทศบาลตำบลอุทุมพรพิสัย ตามประกาศกระทรวงมหาดไทย เรื่องการจัดตั้งเทศบาลตำบลอุทุมพรพิสัย ให้เป็นเทศบาลตำบลอุทุมพรพิสัย เมื่อวันที่ 27 ตุลาคม พ.ศ. 2552
เขตการปกครอง.
เขตการปกครองภายในพื้นที่เทศบาลแบ่งออกเป็น 9 ชุมชน
โครงสร้างพื้นฐานและสาธารณูปโภค.
การขนส่ง.
นอกจากนั้น ยังมีบริการรถยนต์โดยสารปรับอากาศจากต้นทางในจังหวัดศรีสะเกษและจังหวัดอุบลราชธานี หยุดรับส่งผู้โดยสารจากอำเภออุทุมพรพิสัย ปลายทางกรุงเทพมหานคร
ลิเลียน ลี

ลิเลียน ลี (李碧華, Lilian Lee) เป็นนามปากกาของนักเขียนหญิงชาวฮ่องกง มีผลงานเขียนนวนิยายและบทกวีภาษาจีนมากกว่า 90 ชิ้น โดยเรื่องที่สร้างชื่อเสียงให้แก่เธอ ได้แก่เรื่อง 霸王別姬 (Farewell My Concubine) ที่ถูกนำมาสร้างเป็นภาพยนตร์เรื่อง "หลายแผ่นดิน แม้สิ้นใจ ก็ไม่ลืม" กำกับโดย เฉิน ข่ายเกอ
ลิเลียน ลี มีชื่อจริงว่า Lee Bak (李白) เกิดที่ตำบลไทชาน กว่างโจว จบการศึกษาจากโรงเรียนสตรี True Light Middle School ในฮ่องกง ทำงานเป็นครูโรงเรียนประถม นักข่าว นักเขียนบทความ และเขียนบทภาพยนตร์โทรทัศน์ งานเขียนของเธอถูกดัดแปลงเป็นภาพยนตร์หลายเรื่อง ได้แก่
หลิว อีซิน

หลิว อีซิน (30 พฤศจิกายน ค.ศ. 1984 –) เป็นทั้งศิลปินชาวไต้หวัน, นักแสดงหญิงร่วมสัญญาค่ายสถานีโทรทัศน์แห่งเอเชียของฮ่องกง และเป็นผู้ชนะรางวัลนางงามผู้มีเรือนร่างที่สมบูรณ์แบบในรายการมิสเอเชีย ค.ศ. 2009
ประวัติ.
หลิว อีซิน เคยร่วมประกวดเวทีนางงาม และติดอันดับในรายการระดับโลกมาแล้วหลายรายการ ใน ค.ศ. 2009 เธอเป็นผู้ชนะการประกวดรายการมิสเอเชีย จากการคัดเลือกสาวงาม 18 คน ซึ่งมีการกล่าวถึงประเด็นของการที่เธอดัดฟันเพื่อเสริมความงาม แต่เธอได้ยืนยันว่าไม่ได้มีการดัดฟัน และเป็นประเด็นที่ได้รับการกล่าวถึงอยู่พอสมควร
พิมพ์ปวีณ์ พวงธนะสาร

พิมพ์ปวีณ์ พวงธนะสาร (ชื่อเล่น:น็อต) หรือ น็อตโตะ เกิดเมื่อวันที่ 1 กรกฎาคม พ.ศ. 2524 เป็นศิลปิน และ พิธีกรชาวไทย มีชื่อเสียงจากการเป็นศิลปินภายใต้สังกัดอาร์เอส มีผลงานเพลงโด่งดังและเป็นที่รู้จักได้แก่ อย่าบอกว่ารัก, แฟนประสาอะไร, ปลดกระดุม, จิตใต้สำนึก , รักข้างเดียว เป็นต้น
ประวัติ.
พิมพ์ปวีณ์ พวงธนะสาร (ชื่อเดิม: วรางคณิภา พวงธนะสาร) หรือ น็อต แต่ในวงการบันเทิงเรียกว่า "น็อตโตะ" เกิดเมื่อวันที่ 1 กรกฎาคม พ.ศ. 2524 เธอเป็นศิลปิน ในสังกัดGenome Records ในเครือ บริษัท อาร์เอส จำกัด (มหาชน) ออกอัลบั้มเพลงตั้งแต่ พ.ศ. 2549 - พ.ศ. 2552
"น็อตโตะ" สาวน้อยที่มีหน้าตาและความชอบส่วนตัวค่อนไปทางญี่ปุ่น โดยมีที่มาของชื่อจากการเป็นพิธีกรในรายการของแดนปลาดิบที่มาถ่ายทำที่เมืองไทย ทำให้ได้เพื่อนเป็นคนญี่ปุ่นจำนวนมาก ซึ่งในภาษาญี่ปุ่นนััน การอ่านออกเสียงตามหลักการอ่านออกเสียงในภาษาญี่ปุ่น คำว่า ”Not“ จะต้องใช้ “ตัวอักษร/เสียง no บวกกับ ตัวอักษร to" จึงจะได้คำการอ่านออกเสียงว่า not ในเสียงที่ออกมาเป็น ”น็อต-โตะ“ ดังนััน ชื่อเล่นว่า "น็อต" จึงกลายเป็นชื่อ น็อตโตะ (Notto)
"น็อตโตะ" มีความสามารถทางดนตรีไทยหลายอย่าง โดยสามารถเล่นได้ทั้ง ขิม ซออู้ ซอด้วง รวมไปถึงการขับร้องเพลงไทยเดิม โดยเธอศึกษาที่วิทยาลัยดุริยางคศิลป์ มหาวิทยาลัยมหิดล แขนงดนตรีปฏิบัติ เอกวิชาขับร้อง ซึ่งเธอสามารถร้องเพลงโอเปร่า ได้ถึง 3 ภาษา คือ เยอรมัน ฝรั่งเศส และ อิตาลี
น็อตโตะ ออกอัลบั้มเพลง ส่วนใหญ่จะเป็น EP อัลบั้ม ที่มีเพลงจำนวน 5 เพลง อัลบั้มชุดแรก "Notto (EP)" ลุคสาวญี่ปุ่น กระแสตอบรักถือว่าดีมาก เพราเธอโปรโมทเพลง "ปลดกระดุม" และเพลง "อย่าบอกว่ารัก" ทำให้น็อตโตะ มีชื่อเสียงในฐานะนักร้องหน้าใหม่ ต่อด้วยอัลบั้มชุดที่สอง "IN DEEP" อัลบั้มชุดนี้เธอเปลี่ยนลุคจากสาวญี่ปุ่นในอัลบั้มชุดแรก ให้เป็นสาวเปรี้ยว ผลงานเพลงของเธอในอัลบั้มชุดนี้ฮิตติดชาร์ตตามหน้าปัดวิทยุในปีนั้น ได้แก่เพลง จิตใต้สำนึก, แฟนประสาอะไร และเพลง เมื่อไหร่จะเลิกกับเขา หลังจากนั้น น็อตโตะ ก็ได้ออกซิงเกิล ได้แก่เพลง เพื่อนคนสุดท้าย และเพลง รักข้างเดียว